גפנית

הגפנית (או בשמו המדעי: Parthenocissus) הוא סוג צמח במשפחת הגפניים. הסוג "גפנית" כולל כ־30 מינים הגדלים בר באמריקה ובאסיה, כחצי מהם שינוים במחלוקת מבחינת מיון דקסומינומי. אחדים מהם נפוצים כצמחי נוי מטפסים. צמחים אלה נצמדים לעצמים שונים ומטפסים עליהם באמצעות קְנוֹקָנוֹת – איברים דמויי חוטים, הנוצרים בצמח במקום ענפים, עלים או עלעלים ונכרכים סביב צמחים או סְמוכות אחרות. בקצות הקנוקנות מצויות יונקות זעירות. עלי הגפנית דומים לעלי קרובו – הגפן, וכמותם הם גזורים בצורת עלעלים או אוּנות.

בארץ ידועים שני מינים עיקריים:
 הגפנית המשולשת – מטפס בעל עלים מבריקים, שכל אחד מעליו מורכב משלושה עלעלים או אונות. מוצאו מסין ומיפן, ולפריו צבע שחור כחלחל. העלים הצעירים של מין זה צבעם ארגמן.
 הגפנית המחומשת – מטפס שהקנוקנות שלו מסועפות ועליו בעלי חמישה עלעלים. צדם העליון ירוק כהה, וצדם התחתון בהיר יותר. הפרי שחור כחלחל. מוצאו של מין זה ממזרח אמריקה הצפונית.

לגפנית עלי שלכת שצבעם אדום עז ולפיכך בסתיו היא מרשימה ביותר.

קישורים חיצוניים

הערות שוליים